钦定古今图书集成/理学汇编/学行典/第077卷 > 诗经 > 《巧言》
## 钦定古今图书集成/理学汇编/学行典/第077卷 > 诗经 > 《巧言》

《蛇蛇硕言》，出自口矣。“巧言如簧”，颜之厚矣。

〈朱注〉《蛇蛇》，安舒也。硕，大也，谓善言也。善言出于口者，宜也。“巧言如簧”，则岂可出于口哉？言之徒可羞愧，而彼颜之厚不知以为耻也。〈集解〉《蛇蛇》，安闲也。小人之情不可测，安闲而为大言也。“出自口矣”，与“好言自口”，“莠言自口”同。言之好恶惟其口之所出，曾无实。“巧言如簧”，巧言如笙中之簧以说人，出其言曾无愧耻，以见其厚，貌深中也。孔子曰：“巧言令色，鲜矣仁。”惟其巧言则必崄峻其心而外貌则安然无所耻，此所以鲜矣仁也。